section_heading: Povijest
paragraph_text: Krajem sedamdesetih i početkom osamdesetih godina 20. stoljeća austrijska vojska raspisala je natječaj za izbor novog pištolja koji je trebao zamijeniti stari i pouzdani Walther P38. Gaston Glock, koji je do tada radio kao konstruktor u jednoj austrijskoj tvornici koja je proizvodila hladnjake za vozila, bez ikakvih iskustva o proizvodnji pištolja, odlučio je napraviti pištolj koji će biti doista najbolji.